# śrī-śacī-tanayāṣṭakam

attributed to Śrīla Sārvabhauma Bhaṭṭācārya

ujjvala-varaṇa-gaura-vara-dehaṁ

vilasita-niravadhi-bhāva-videham |

tri-bhuvana-pāvana-kṛpāyā leśaṁ

taṁ praṇamāmi ca śrī-śacī-tanayam ||1||

gadagada-antara-bhāva-vikāraṁ

durjana-tarjana-nāda-viśālam |

bhava-bhaya-bhañjana-kāraṇa-karuṇaṁ

taṁ praṇamāmi ca śrī-śacī-tanayam ||2||

aruṇāmbara-dhara-cārū-kapolaṁ

indu-vinindita-nakha-caya-ruciram |

jalpita-nija-guṇa-nāma-vinodaṁ

taṁ praṇamāmi ca śrī-śacī-tanayam ||3||

vigalita-nayana-kamala-jala-dhāraṁ

bhūṣaṇa-nava-rasa-bhāva-vikāram |

gati ati-manthara-nṛtya-vilāsaṁ

taṁ praṇamāmi ca śrī-śacī-tanayam ||4||

cancala-caru-caraṇa-gati-ruciram

manjira-ranjita-pada-yuga-madhuram |

candra-vinindita-śītala-vadanaṁ

taṁ praṇamāmi ca śrī-śacī-tanayam ||5||

dhṛta-kaṭi-ḍora-kamaṇḍalu-daṇḍaṁ

divya kalevara-muṇḍita-muṇḍam |

durjana-kalmaṣa-khaṇḍana-daṇḍaṁ

taṁ praṇamāmi ca śrī-śacī-tanayam ||6||

bhūṣaṇa-bhūraja-alakā-valitaṁ

kampita-bimbādhara-vara-ruciram |

malayaja-viracita-ujjvala-tilakaṁ

taṁ praṇamāmi ca śrī-śacī-tanayam ||7||

nindita-aruṇa-kamala-dala-nayanaṁ

ājānulambita-śrī-bhuja-yugalam

kalevara-kaiśora-nartaka-veśaṁ

taṁ praṇamāmi ca śrī-śacī-tanayam ||8||

iti śrī-śacī-tanayāṣṭakaṁ sampūrṇam |